hu hu hu hu hu hu hu hu en hu hu hu hu hu hu en hu en en hu fi hu hu hu hu en fr hu hu hu hu hu hu hu id hu la hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de en hu hu hu hu hu hu hu hu fr hu hu hu fr hu hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pl hu hu hu hu hu hu hu hu hu hu
Ossian (magyar együttes) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. október 3. 1 változtatás vár ellenőrzésre.
Ugrás a navigációhoz Ugrás a kereséshez
Ez a szócikk a magyar együttesről szól. Hasonló címmel lásd még: Ossian (egyértelműsítő lap).
Az Ossian zenekar a magyar heavy metal történetének egyik legsikeresebb együttese.
A csapat első korszaka 1994-ig tartott, amikor is zenei és emberi nézetkülönbségek miatt hét stúdióalbum és a Petőfi Csarnok szabadtéri színpadán megrendezett búcsúkoncert után feloszlottak. A feloszlás után az egykori Ossian háromnegyede - Maróthy Zoltán gitáros, Vörös Gábor basszusgitáros, Tobola Csaba dobos - megalapította a Fahrenheit zenekart. Az énekes/szövegíró Paksi Endre pedig a váci Jericho együttes tagjaival valamint a Slogan gitáros Juhász Robbal közösen megalapították a Wellington zenekart.
Tíz évvel az első Ossian album megjelenése után, 1998. június 14-én Paksi Endre az E-klubban adott koncertet zenész barátaival, a műsor pedig az Ossian legjobb dalaiból állt. A közönség több mint lelkes fogadtatásának hatására Paksi Endre újjászervezte az Ossiant, de rajta kívül egyetlen korábbi tag sem vett részt a zenekar talpra állításában. A tribute-koncert felvételéből még abban az évben megjelent egy koncertalbum a Hammer Records gondozásában. Az új korszak első nagylemeze az 1999-ben megjelent Fémzene album lett.
Az Ossian újra a nulláról kezdte felépíteni magát. A fordulópontot az új korszak harmadik nagylemeze a Titkos ünnep (2001) album jelentette. Ezzel a koronggal sikerült végre meggyőzni a régi rajongókat az új felállás életképességéről és egy új rocker generáció is csatlakozott a csapat táborához. A kritikus hangok ellenére az azóta eltelt időszakban az Ossian megszilárdította vezető pozícióját a magyar heavy metal színtéren. 2009-ig minden év szeptemberében új albummal jelentkeztek, mellyel rendre a Mahasz eladási listájának első felében szerepeltek. 2006-ban a zenekar megalakulásának 20. évfordulójára egy háromlemezes box set kiadvány jelent meg, benne az előző év novemberében rögzített Petőfi Csarnokbeli nagy koncert kép- és hanganyagával (Létünk a bizonyíték) valamint a korábbi Ossian-dalok akusztikus átdolgozásait rejtő A lélek hangja lemezzel.
Paksi Endre énekes mellett az 1998-as újjáalakulás óta az Ossian tagja Rubcsics Richárd gitáros. Az egykori Sámán gitáros Wéber Attila a Gyújtópontban (2000) album idején csatlakozott a zenekarhoz, míg a basszusgitáros poszton Jakab Viktort a Titkos ünnep lemez után váltotta fel Erdélyi Krisztián 2001-ben. 2012 augusztusában a zenekar megvált Hornyák Péter dobostól, aki egészen az 1998-as újjáalakulás óta az Ossian tagja volt. Az új dobos Kálozi Gergely lett. 2014. novemberében Wéber Attila gitáros lépett ki az együttesből. A helyére nem kerestek mást, az Ossian kvartettként zenél azóta is.
Az Ossian lemezei rendre a Mahasz Top 40 lemezeladási lista élén nyitnak a megjelenés hetében, ami jól mutatja az együttes népszerűségét. Ennek ellenére 1998-tól 2013-ig se arany-, se platinalemezzel nem büszkélkedhetett a csapat. Akkor a A tűz jegyében album végre átlépte az aranylemezes határt.[2] A 2015. április 13-án megjelent Lélekerő című album már az előjegyzések alapján aranylemez lett, három hétre rá pedig platinalemezzé vált. Az azóta kiadott újabb Ossian-albumok eladási eredményei is ezt a mintát követik.[3][4]
Az Ossian 2016-ban ünnepelte megalakulásának 30. évfordulóját. A jubileumhoz kapcsolódóan augusztus 10-én egy válogatáslemez látott napvilágot 30 év legszebb balladái címmel. A kiadvány kizárólag a MOL benzinkutakon volt kapható.[5] Az együttes jubileumi nagykoncertjét szeptember 10-én tartották Budapesten, a Barba Negra Trackben, ahol vendégként fellépett Kalapács József énekes, valamint Szijártó Zsolt, a Kárpátia gitárosa.[6] A koncertet a Dalriada nyitotta.
2017. április 21-én jelent meg Az igazi szabadság című album. 2018 szeptemberében Paksi Endre 60. születésnapjára a Hammer Records szervezésében a magyar metalszíntér az Egyek vagyunk című tribute-albumra dolgozott fel Ossian-dalokat. A lemez dalainak premierje a Rock FM rádió élő adásában volt.[7]
A következő Ossian album, A reményhozó címmel 2019. április 5.-én jelent meg. Az albumra bónuszként rákerült a Paksi Endre 60. születésnapja íródott Hatvanszor című dal, továbbá limitált csomagban (3CD+DVD) elérhetővé vált a 2018. szemptemberi tripla jubileumi koncert (Paksi Endre 60/Acélszív 30/Paksi- Rubcsics 20) koncert teljes kép-és hanganyaga, illetve a lemezből készült egy 500 db-ra limitált LP kiadás is. Eddigi utolsó albumuk, A teljesség, 2021-ben jelent meg.
Paksi Endre – ének (1986-1994, 1998-napjainkig)
Rubcsics Richárd – gitár, vokál (1998-napjainkig)
Erdélyi Krisztián – basszusgitár, szintetizátor, vokál (2002-napjainkig)
Kálozi Gergely – dobok (2012-napjainkig)
Félre az útból (1989)
A rock katonái (1990)
Árnyékból a fénybe (2002)
A szabadság fantomja (2005)
Egyszer az életben (2009)
Az lesz a győztes (2011)
A tűz jegyében (2013)
Fényárban és félhomályban (2016)
Az igazi szabadság (2017)
Csak a jót (2020)
↑ OSSIAN - Egy hazai sikersztori (1986-1992) Archiválva 2016. augusztus 15-i dátummal a Wayback Machine-ben (Forrás: Metal Hammer #29 1992/24. évf)
↑ Mahasz - Arany- és platinalemezek
↑ Ossian - Már platinalemez a Fényárban és félhomályban. hammerworld.hu. (Hozzáférés: 2016. szeptember 1.)
↑ Ossian - Platinalemez a 30 év legszebb balladái. rockbook.hu. (Hozzáférés: 2016. szeptember 1.)
↑ Ossian - Öt nap alatt aranylemez lett a ’30 év legszebb balladái’ (Hard Rock magazin)
↑ Ossian - 30 éves jubileumi koncert. www.facebook.com. (Hozzáférés: 2016. szeptember 1.)
↑ Ossian tribute: Egyek vagyunk – A Hammer Records és 18 zenekar titkos ajándéka (Hammerworld.hu, 2018.augusztus 29.)
Filmmúzeum Televízió, Privát rocktörténet sorozat, 23. rész: Ossian
Az Ossian hivatalos honlapja
Paksi Endre ·  Rubcsics Richárd ·  Erdélyi Krisztián ·  Kálozi Gergely
Maróthy Zoltán ·  Kovács T. Péter ·  Galántai Zsolt ·  Pálvölgyi László ·  Vörös Gábor ·  Nagyfi Zoltán ·  Tobola Csaba ·  Ivanov Péter ·  Cserfalvi "Töfi" Zoltán ·  Jakab Viktor ·  Hornyák Péter  ·  Wéber Attila
Acélszív ·  Félre az útból ·  A rock katonái ·  Ítéletnap ·  Kitörés ·  Emberi dolgok ·  Keresztút ·  Fémzene ·  Gyújtópontban ·  Titkos ünnep ·  Árnyékból a fénybe ·  Hangerőmű ·  Tűzkeresztség ·  A szabadság fantomja ·  Örök tűz ·  Küldetés ·  Egyszer az életben ·  Az lesz a győztes ·  A tűz jegyében ·  Lélekerő
Koncert ·  Létünk a bizonyíték ·  25 éves jubileumi koncert
Ossian 86-92 ·  A lélek hangja ·  Best of 1998-2008
Demo 86 ·  Demo 87 ·  Az utolsó lázadó
Pokolgép ·  Wellington ·  Rockwell ·  Sámán ·  Kalapács ·  Farenheit ·  KISS forever band ·  Akela ·  Omen
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ossian_(magyar_együttes)&oldid=24270200”
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 3., 08:14
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.